חנה למדן

חנה לַמדָן (לֶרנֶר) (5 בינואר 1905 – 10 באפריל 1995) הייתה פעילת ציבור בהסתדרות ובחוגים פוליטיים. וחברת הכנסת מטעם מפ"ם.

קורות חיים
חנה לרנר נולדה בשירוביץ שבבסראביה (באימפריה הרוסית) בשנת 1905, בתם של מרים לבית רפפורט ומיכאל קרקושנסקי, חקלאי וסוחר פרות. בגיל 4 עברה המשפחה לעיירה נובוסליצה שעל גבול אוסטריה. שם למדה בבית ספר עממי עברי, נערה יחידה בין נערים.

בשנת 1925 עלתה לארץ ישראל, והתיישבה בתל אביב.
בשנת 1926 נישאה לצבי למדן (לרנר). לזוג נולדה בת: מיכל.
בשנים 1926–1949 עבדה כפועלת תעשייתית וכמנהיגת פועלים בהסתדרות העובדים ובאיגוד המקצועי. כאשר התפלגה "סיעה ב" ב-1944 הייתה גם למדן בין הפורשים ממפא"י.

בין השנים 1949–1965 כיהנה, לסירוגין, כחברת הכנסת. למדן נבחרה לכנסת הראשונה והשנייה מטעם מפ"ם, והייתה סגנית יושב ראש הכנסת. במהלך הכנסת השנייה פרשה עם חבר הכנסת דוד ליבשיץ לסיעה עצמאית בשם הסיעה הבלתי תלויה – לאחדות העבודה. בינואר 1954 הצטרפו למדן וליבשיץ למפא"י, שמטעמה כיהנה כחברה בכנסות השלישית, הרביעית והחמישית. עם הקמת רפ"י הצטרפה לשורותיה והייתה ממלאת מקום מזכ"ל המפלגה.

בכנסת פעלה בוועדת העבודה, ועדת הכספים וועדת השירותים הציבוריים. בשנת 1951 עמדה בראש ועדת החקירה הפרלמנטרית בעניין עצורי המחנה בג'למי, שהייתה ועדת החקירה הפרלמנטרית הראשונה במדינת ישראל. למדן הייתה פעילה בעיקר בוועדת העבודה, ויזמה שורת תיקוני חקיקה למען זכויות עובדים וקידום תעסוקה בקרב מוגבלי כושר עבודה.

לאחר פרישתה מהכנסת הייתה פעילה במוסדות מפלגת העבודה וקידמה זכויות עובדים.

נפטרה בחולון בשנת 1995, בגיל 90.

קישורים חיצוניים

הערות שוליים

ישראליות ילידות האימפריה הרוסית
ישראלים ילידי האימפריה הרוסית
חברות כנסת מטעם מפא"י
חברי כנסת מטעם מפא"י
חברות כנסת מטעם מפ"ם
חברי כנסת מטעם מפ"ם
חברי כנסת מטעם רפ"י
בוגרות השומר הצעיר
בוגרי השומר הצעיר
נשות העלייה הרביעית
אנשי העלייה הרביעית
פעילות חברתיות ישראליות
פעילים חברתיים ישראלים
פעילי ההסתדרות הכללית
חברות הכנסת הראשונה
חברות הכנסת השנייה
חברי הכנסת השנייה
חברות הכנסת השלישית
חברי הכנסת השלישית
חברות הכנסת הרביעית
חברי הכנסת הרביעית
חברות הכנסת החמישית
חברי הכנסת החמישית
אישים הקבורים בבית העלמין הדרום
פעילות ישראליות למען זכויות עובדים
פעילים ישראלים למען זכויות עובדים
סגני יושב ראש הכנסת בכנסת השנייה
ישראליות שנולדו ב-1905
ישראלים שנולדו ב-1905
ישראליות שנפטרו ב-1995
ישראלים שנפטרו ב-1995